Document ID: 31995R1627

31995R1627
L 155/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1627/95 НА КОМИСИЯТА
от 5 юли 1995 година
за изменение на Регламент (ЕО) № 3168/94 на Комисията от 21 декември 1994 година за създаване на лицензия за внос на Общността в рамките на Регламент (ЕО) № 517/94 на Съвета относно общите правила за внос на текстилни продукти от някои трети страни, необхванати от двустранни споразумения, протоколи или други договорености, нито от други специфични правила за внос на Общността, и за изменение на някои разпоредби на същия регламент
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 517/94 на Съвета от 7 март 1994 г. относно общите правила за внос на текстилни продукти от някои трети страни, необхванати от двустранни споразумения, протоколи или други договорености, нито от други специфични правила за внос на Общността (1), последно изменен с Регламент (ЕО) № 1325/95 (2), и по-специално член 21 от него,
като има предвид, че Регламент (ЕО) № 3168/94 на Комисията (3) съдържа някои грешки във формулировката си, като взема предвид член 21, параграф 3 от Регламент (ЕО) № 517/94, на който се базира настоящият регламент, и поради това е подходящо тази ситуация да се поправи чрез изменение на Регламент (ЕО) № 3168/94 с обратна сила към датата на влизане в сила на съществуващия Регламент (ЕО) № 3168/94;
като има предвид, че промените, предвидени в настоящия регламент, са в съответствие със становището на Комитета по текстила,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3168/94 на Комисията се изменя, както следва:
1.
В заглавието думите „и за изменение на някои разпоредби на регламента“ се заличават;
2.
във втория параграф от преамбюла думите „и да измени или да допълни някои разпоредби на Регламент (ЕО) № 517/94“ се заличават;
3.
в член 1 думите „Регламент (ЕО) № 517/94 се изменя, както следва“ се заменят с „В изпълнение на Регламент (ЕО) № 517/94 разрешенията за внос и извлеченията се издават в съответствие с условията и съгласно образеца, даден в приложението.“;
4.
в член 1 думите „1. Към член 18, параграф 1 се добавя следната алинея“ се заличават;
5.
в член 1 параграфи 2 и 3 се заличават;
6.
в приложението думите „приложение VIII“ се заличават;
7.
в приложението параграф 5 се заменя със следния текст:
„5.
При издаването им лицензиите за внос или извлеченията получават сериен номер, определен от компетентните власти на държавата-членка. Номерът на лицензията за внос се нотифицира на Комисията по електронен път в рамките на интегрираната мрежа, създадена съгласно член 17, параграф 4 от Регламент (ЕО) № 517/94.“
Член 2
Настоящият регламент влиза в сила в деня след публикуването му в Официален вестник на Европейските общности и се прилага от 24 декември 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юли 1995 година.

Labels: 1
3
5